Vicente Lim

Si Vicente Podico Lim (namundag Vicente Lim y Podico; Pebrero 24, 1888 – Desyembre 31, 1944) sarong Filipinong brigadier general asin heroe sa [[Ikaduwang Gerang Pankinaban]. Si Lim iyo an pinakaenot na Filipinong gradwado sa United States Military Academy sa West Point (Klase nin 1914). Bago kan pagkatugdas kan   Philippine Army, siya nagin opisyal sa   Philippine Scouts (sarong lokal na filipinong yunit kan US Army). Durante kan Batalya nin Bataan, si Lim iyo an Commanding General kan 41st Division, Philippine Army (USAFFE). Kan pagbagsak kan Filipinas siya hararom na imbwelto sa Resistensyang Filipinong Hiron sagkod kan saiyang pagkadakop asin ehekusyon.

Si Lim saro sa pitong kagmuknang myembro kan Boy Scouts of the Philippines. Siya pig'onra nin pagromdom sa kwartang papel na 1000 nin Filipinas kairiba an duwa pang heroeng Filipino na naglaban asin nagadan kontra Hapones kan Ikaduwang Gerang Pankinaban.

Kaamayi nin buhay asin edukasyon
Si Vicente Lim namundag kan Pebrero 24, 1888, sa banwaan nin Calamba sa La Laguna (ngonyan, Laguna), asin siya ikatolo sa apat na mga aki ninda Jose Ayala Lim Yaoco asin Antonia Podico. Bilang dugong Tsino Filipino, an ama niya lubos na Sangley (migranyeng Tsino) na nagsasalapid kan saiyang buho mantang saiyang ina, Antonia Podico, sarong Mestiza de Sangley (Chinese mestiza). Si Jose Lim nagadan kan si Vicente siyamm na taon pa sana,, na binayaan an saiyang ina asin siya asin magturugang na padakulaon sinda hale sa tinutubo kan sadit na negosyo. Si Vicente asin mga tugang, Joaquin, Olympia asin Basilisa, siring sa dakul na mga Tsinong Filipinos, nagdarakula na binibisto an sadiri ninda komo tunay na mga Filipino.

Sa mga kaaramigo na Jose Lim asin Antonia Podico iyo an pamilya ni José Rizal, na ini ngapit minidbid na Heoroe Nasyonal nin Filipinas.Lim, V. (1980). To Inspire and to Lead : The Letters of Gen. Vicente Lim, 1938–1942. (A. Lim, Ed.) Manila. Si pamilya Lim, siring ka pamilya Rizal, nag'aaryendo kan daga pagrorogaring kan Orden Dominakanoo: mga paroyan sa baryo nin Calamba, Lecheria asin Real saka mga tubohan sa Barrio Barandal. Kan 1891, an daing ontok na siplingan ultan kan mga admiistrador na Kaetila ka kadagaan Dominikano asin mga tumatawo igdi dapit sa renta asin iba pang bagay, nag'abot na sa makuring sitwasyon asin bungta kaini, dakul na mga tumatawo an pinaralayas, na nakadamay igdi an pamilya Lim asin pamilya Rizal.

Si Vicente nagtapos elemmentarya sa  Tanauan, Batangas.
Gera Filipino-Amerikano
Durante kan Gera filipino-Amerikano igdi nahiling an katorse anyos na Vicente kan saiyang pagkamoot sa banwa, mala ta siya sin mga kaakian saiyang tinipon, nagsisirbeng mga paradarang mga sekretong surat kan mga gerilya sa sakop kan grupo niMiguel Malvar nag'ooperar sa bandang Calamba
Philippine Normal School
Pakalihis kan Gera Filipino-Amerikano si Vicente nagpadagos kan saiyang pag'adal sa Liceo de Manila, asin natapos niya an  teacher training program sa Philippine Normal School.(n.d.). The Filipino Philippine Scout Officers of the US Army. Siya ngapit nagin maestro publiko sa Santa Cruz, Manila nin sarong taon. Siya nagdesidir magkua pang dagdag na kurso asin nagbalik sa Philippine Normal. Si Vicente mahusay na estudyante, haralangkawon an mga grado sa matematiks, asin sa iba pang asignatura. Siya mahusay man na atleta. Hanga' kan saiyang tibay sa atletiks asin kan saiyang intelehensya, an sarong maestro superbisor pigsonsonan siyang gayo na magkua nin entrance examination sa United States Military Academy sa West Point. Mantang siya nagsegunda sana sa mga eksam tinao kan Philippine Bureau of Civil Service, an grado niyang 99% sa Mathematics iyo an nagsegurong masikwit niya an scholarship. Kan 1910, si Vicente nagin pinakaenot na Filipino nag'entra sa West Point.

Toltolan

Category:1888 births
Category:1944 deaths
Category:People from Calamba, Laguna
Category:Filipino people of Chinese descent
Category:United States Military Academy alumni
Category:Scouting in the Philippines
Category:Foreign recipients of the Legion of Merit
Category:Filipino generals
Category:Filipino Freemasons
Category:Filipino military personnel of World War II
Category:Philippine Army generals of World War II
Category:Bataan Death March prisoners
Category:Filipino prisoners of war
Category:People executed by Japanese occupation forces
Category:People executed by Japan by decapitation
Category:Burials at the Manila Chinese Cemetery
Category:Philippine Normal University alumni
Category:Filipino schoolteachers
Category:20th-century Filipino educators
Category:Filipino military personnel killed in World War II
Category:World War II prisoners of war held by Japan
[[Category:People executed in the Philippines